BASES REGULADORAS DAS AXUDAS MUNICIPÁIS Á CREACIÓN DE EMPRESAS 2016
ADMINISTRACIÓN LOCAL — Municipal — Vigo (Subvencións, 25/05/2016)

A presente disposición ten por obxecto fixar as bases reguladoras e convocar a concesión para o ano 2016 do programa de Axudas Municipais para a Creación de Empresas, no ámbito do Concello de Vigo. coa finalidade de colaborar dunha forma activa na xeración de emprego no municipio apoiando a posta en marcha de novos proxectos empresariais. Poderán acollerse a estas axudas os/as empresarios/as individuais e as pequenas e medianas empresas (PEME), independentemente da súa forma xurídica, que iniciasen a súa actividade empresarial no municipio entre o 1 de abril de 2015 e o 31 de marzo de 2016 (entendendo por inicio de actividade a alta no I. A. E.) que sexan viables técnica, económica e financeiramente e que cumpran coas obrigas e os requisitos establecidos. Para o carácter de pequena e mediana empresa terase en conta o establecido no Regulamento CE número 800/2008 da Comisión de 6 de agosto de 2008.1.—Que a empresa teña o seu enderezo fiscal e social en Vigo.2.—Que sexan empresas de nova creación, considerando incluídos, neste concepto, os traspasos de negocios.3.—Que, como mínimo, un dos promotores estea en situación de desemprego na data de inicio da actividade empresarial e crear, a lo menos, o seu propio posto de traballo en calquera das formas xurídicas existentes. No caso de ser varios promotores/as, é preciso que como mínimo o 50% do capital social da empresa sexa de titularidade de persoas en situación de desemprego.4.—Non ter débedas coa Seguridade Social, coa Consellería de Facenda da Xunta de Galicia, coa Axencia Estatal de Administración Tributaria (AEAT), nin a empresa nin os/as promotores/as. No caso das formas xurídicas SL, SLL e SA só referirase á sociedade.5.—Non ter débedas co Concello de Vigo, nin a empresa nin os/as promotores/as. No caso das formas xurídicas SL, SLL e SA só referirase á sociedade.6.—Que o/s promotor/es da empresa non desenvolveran igual ou similar actividade empresarial na mesma localidade, nos seis meses inmediatamente anteriores á data do inicio da nova actividade. Entenderase por mesma actividade a coincidencia ao nivel de 3 díxitos da Clasificación Nacional de Actividades Económicas (CNAE). Este requisito non será de aplicación cando a actividade empresarial anteriormente desenvolvida fose realizada por persoas traballadoras autónomas colaboradoras ou por persoas promotoras non traballadoras na empresa cunha porcentaxe de participación igual ou inferior ao 10% do capital social da empresa.7.—Que ningún do/s promotor/es houbese recibido a subvención do programa de Axudas Municipais á Creación de Empresas do Concello de Vigo nos 4 anos anteriores á data de inicio da nova actividade.8.—Non poderán obter a condición de beneficiario/a os/as empresarios/as e as pequenas empresas nos que concorra algunha das circunstancias previstas no artigo 10, apartados 2 e 3 da Lei 9/2007, de 13 de xuño, de subvencións de Galicia e no artígo 13 da Lei 38/2003 do 17 de novembro, xeral de subvencións (nin a empresa nin os/as promotores/as). Na data límite de presentación das solicitudes os beneficiarios deberán cumprir os requisitos 1, 4 e 5 deste apartado. O incumprimento destes requisitos dará lugar á denegación da axuda, sen máis trámite. Previo á data límite de presentación da solicitude desta axuda, será o solicitante quén de coñecer e, de ser necesario, regularizar a súa situación para o seu cumprimento coas obrigas tributarias (administracións estatal, autonómica e local) e coa Seguridade Social e poder optar a esta axuda. De acordo co establecido no artigo 11 da Lei 9/2007, do 13 de xuño, de subvencións de Galicia, serán obrigas da empresa beneficiaria: As axudas son a fondo perdido e a súa finalidade é subvencionar parte dos gastos da posta en marcha e do funcionamento da empresa durante os primeiros meses de actividade. O importe máximo destas axudas será de 3.000€ por empresa beneficiaria e non poderá superar o 50% dos gastos efectuados durante o período indicado nin tampouco exceder da contía total do investimento inicial realizado polos promotores/as. Os gastos que poderán ser subvencionables corresponderán aos tres meses anteriores e aos tres meses posteriores ao inicio da actividade, agás os gastos de constitución e apertura, que poderán corresponder ao período comprendido dende os seis meses antes do inicio da actividade ata a data límite de presentación das solicitudes: Serán subvencionables o 50% dos seguintes gastos xerados no proceso de apertura e constitución da empresa: a1. visado, honorarios e gastos de proxectos técnicos a2. Comunicación previa de inicio de actividade, Comunicación previa de obra e Comunicación previa de Cambio de titularidade. a3. alta no Rexistro Mercantil a4. certificación negativa do nome da sociedade a5. honorarios de notarías por escrituras públicas a6. publicación no BORME a7. Modelo 600 da Xunta de Galicia de constitución da empresa. Serán subvencionables o 50% da adquisición de primeiras compras de mercadorías, de materias primas e doutros consumibles utilizados no proceso de produción. Serán subvencionables o 50% dos seguintes gastos de aluguer sempre que o elemento alugado sexa imprescindible para a realización da actividade da empresa: c1. local c2. vehículo industrial c3. aplicacións e equipos informáticos. Ademais do correspondente xustificante do gasto achegaráse o documento acreditativo do contrato de arrendamento para o que se solicita subvención. Serán subvencionables o 50% dos gastos da contratación de seguros directamente relacionados coa actividade empresarial (seguro do local, de responsabilidade civil e, como máximo, dun vehículo, só no caso de que sexa imprescindible para o desenvolvemento da súa actividade). Para os casos de pago anual consideraráse a contía proporcional dos meses aos que proceda a subvención. Ademáis do correspondente xustificante do gasto achegaráse o documento acreditativo de cada unha das pólizas concertadas para as que se solicita subvención. Serán subvencionables o 50% dos seguintes gastos correntes derivados directamente da realización da actividade empresarial: e1. auga e2. teléfono e3. electricidade e4. gasóleo / gasolina e5. material de oficina e6. asesoría e7. gas e8. equipos de seguridade nas súas instalacións (só a cota mensual)(1) e9. gastos de difusión da actividade empresarial (1) Ademáis do correspondente xustificante do gasto achegarase documento acreditativo do contrato do servicio de seguridade subscrito para o que se solicita subvención. Serán subvencionables o 50% dos seguintes dereitos: f1. patentes f2. modelos de utilidade f3. deseño industrial f4. marcas de produtos ou servizos f5. nomes comerciais f6. dominio en Internet Será subvencionable o 50% do custo do dito imposto. Só poderá subvencionarse un vehículo por empresa e sempre que sexa imprescindible para a actividade a desenvolver (transportista, comercial,.). Todos os gastos referidos poderán ser computados sempre que as facturas estean expedidas a nome da entidade solicitante e non sexan emitidas por algún promotor da empresa. Todas as facturas deberán indicar o seu importe en euros ou, no seu defecto, presentar xunto coa factura xustificante de pagamento acreditativo do seu valor correspondente en euros. Queda excluído destas axudas calquera outro gasto non incluído expresamente nos conceptos subvencionables anteriormente relacionados, e en ningún caso consideraranse gastos subvencionables os impostos indirectos cando sexan susceptibles de recuperación ou compensación, nin os impostos persoais sobre a renda. No caso de dúbida relativa a estes gastos será a Comisión de Valoración quen decida. A concesión das axudas graduarase tendo en conta os seguintes criterios: 1. Emprendedores/as co certificado do Concello de Vigo necesario para a súa cualificación como ILE ante a Xunta de Galicia e/ou que obtiveron a cualificación do Concello de Vigo como PEIM (10 puntos). 2. Situación social das persoas promotoras que crean o seu posto de traballo (ata 20 puntos). Esta puntuación valoraráse na medida na que se acredite que as persoas promotoras autoempregadas sexan pertencentes aos colectivos con maior dificultade de inserción no mundo laboral: 3. Número de postos de traballo creados por conta propia ou allea de tres ou máis meses de duración (ata 10 puntos). No caso de xornadas parciais puntuarase na súa porcentaxe, sempre que teñan unha duración mínima de 20 horas semanais.4. Que as persoas promotoras autoempregadas e as persoas traballadoras contratadas por conta allea ou persoas autónomas colaboradoras vinculadas á empresa que estean empadroadas no Concello de Vigo (ata 20 puntos). 5. Polo emprego da lingua galega na realización das actividades propias da empresa (2 puntos). Para acadar puntuación neste criterio achegaráse calquera medio que probe o emprego da lingua galega na realización das actividades propias da empresa (páxina web, publicidade, …). No caso de que o montante total das solicitudes debidamente presentadas supere o orzamento previsto na partida dedicada para tal fin, a Comisión de Valoración realizará proposta de resolución conforme aos criterios de avaliación. Para isto as solicitudes ordenaranse en forma descendente segundo a puntuación obtida tras a aplicación dos criterios de avaliación, sendo o importe a subvencionar o calculado, para cada solicitante, segundo o previsto no punto 1.5. destas bases, ata esgotar a cantidade máxima autorizada. No caso de que dúas ou máis empresas acaden a mesma puntuación e só houbera crédito orzamentario para unha ou algunha delas terase en conta o seguinte criterio de desempate: a) Terán preferencia as solicitudes que acaden unha puntuación máis alta no número de postos de traballo creados e no caso de persistencia da igualdade de puntuación terase en conta a puntuación máis alta respecto á situación social das persoas promotoras que se autoempreguen. b) De continuar o empate, repartirase a contía dispoñible proporcionalmente segundo o importe que lles correspondería no caso de que houbese orzamento, todo iso sempre ata esgotar a cantidade máxima autorizada. (1) Considéranse parados/as de longa duración aqueles que estivesen sen traballo durante polo menos 12 dos anteriores 16 meses, se a súa idade fose igual ou maior de 25 anos, e 6 dos últimos 8 se fosen menores de 25. (2) A acreditación do grao de discapacidade deberá presentarse de xeito documental. (3) A pertenencia aos colectivos en rico ou situación de exclusión social deberá acreditarse de xeito documental e a dita consideración integra aos seguintes colectivos: (4) Acreditaráse esta condición mediante a certificación do Servizo Público de Emprego Estatal do feito do esgotamento da prestación por desemprego de nivel contributivo e/ou do subsidio de desemprego e a data de remate da súa percepción. (5) Consideraráse familia monoparental aquela que reúna as condicións da lei 3/2011 de 30 de xuño de apoio á familia e a convivencia de Galicia. A condición de familia monoparental acreditarase mediante o xustificante de empadroamento conxunto que non será necesaria si presenta asinada a autorización do Anexo VI. No caso de familia monoparental empadroada noutro concello será necesario aportar o xustificante de empadroamento conxunto do seu concello. (6) Consideraráse familia numerosa aquela que reúna as condicións que determina a Lei 40/2003 de 18 de novembro de protección das familias numerosas. A condición de familia numerosa acreditarase mediante o titulo oficial establecido ao efecto.1.7. Alteración das condicións de tramitación e concesión das axudas De ser o caso, previo ao outorgamento ou non da axuda deberá comunicarse o cese da actividade ou a modificación das condicións que se produzan a partir da presentación da solicitude e que determinará a desestimación da axuda ou a modificación da contía no caso da súa concesión. A empresa deberá manter a súa actividade e as condicións que deron lugar á concesión da subvención durante un mínimo de dous anos contados dende o inicio da actividade empresarial. A Concellería de Emprego, Economía, Industria, Voluntariado e Relacións cos Sindicatos poderá realizar as comprobacións que estime oportunas, ben mediante requirimento da documentación necesaria ou ben mediante visita á empresa, para os efectos de comprobar o cumprimento das obrigas establecidas neste punto. Calquera alteración nas condicións iniciais tidas en conta para a concesión desta subvención deberá comunicárselle á Concellería de Emprego, Economía, Industria, Voluntariado e Relacións cos Sindicatos no prazo dun mes dende a súa modificación. O cese da actividade ou a modificación das condicións que deron lugar á concesión da subvención, salvo causa xustificada a xuízo da Xunta de Goberno Local, antes de que transcorrera un ano dende o inicio da actividade empresarial será causa de reintegro total da subvención. A partires deste ano, o cese da actividade ou a modificación das condicións da subvención, dará lugar ao reintegro da metade da subvención, salvo tamén causa xustificada a xuízo da Xunta de Goberno Local ou que o incumprimento das condicións se aproximara substancialmente ao cumprimento. En todo caso, se a Administración municipal aprezase mala fe ou fraude nos motivos do cese da actividade ou do cumprimento das condicións da subvención procederá ao reintegro do importe íntegro da subvención. O conxunto de axudas desta convocatoria son compatibles con calquera outra concedida por empresas públicas ou privadas, estatais ou internacionais, sempre que se cumpran os seguintes requisitos: En previsión do artigo 21.4 parágrafo 6 da Lei de Subvencións de Galicia, o expediente de concesión de subvencións conterá o informe do órgano instrutor no que conste que da información que ten no seu poder se desprende que os beneficiarios cumpren todos os requisitos necesarios para acceder a elas. Existirá unha Comisión de Valoración das solicitudes e Seguimento das subvencións concedidas, que estará composta por: A comisión contará co voto de calidade do concelleiro, que será resolutivo. A Concellería de Emprego, Economía, Industria, Voluntariado e Relacións con Sindicatos será a encargada de avaliar as solicitudes, e tramitará aquelas que reúnan os requisitos contidos nestas bases, e así mesmo, levará o control, seguimento e inspección das axudas concedidas. Os/as técnicos/as do Servicio de Desenvolvemento Local e Emprego poderán realizar de oficio cantas actuacións estimen necesarias para a determinación, coñecemento e comprobación dos datos en virtude dos cales deberá formularse a proposta de resolución. Para as accións de control, seguimento e inspección a comisión de valoración e seguimento poderá requirirlle aos/ás empresarios/as e/ou as pequenas e medianas empresas beneficiarias a documentación necesaria co fin de comprobar que se cumpren as condicións para as que se concedeu a subvención. As solicitudes deberán presentarse necesariamente segundo o modelo normalizado Anexo I no Rexistro Xeral do concello ou por calquera outro medio previsto no artigo 38.4 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común e dirixiránse á Concellería de Emprego, Economía, Industria, Voluntariado e Relacións con Sindicatos. As persoas interesadas presentarán a seguinte documentación (orixinal ou copia compulsada) 1. Informe de Vida laboral completo das persoas traballadoras contratadas.2. Contrato/s de traballo, debidamente rexistrado/s no Servizo Público de Emprego (SPE). 3. Volante de empadroamento ou, no seu defecto, Anexo VII. Autorización para obtención de datos do padrón municipal do persoal contratado.1. Informe de Vida laboral completa das persoas traballadoras contratadas.2. Alta na Seguridade Social das persoas traballadoras (no que figure a súa vinculación coa empresa). 3. Volante de empadroamento ou, no seu defecto, Anexo VII. Autorización para obtención de datos do padrón municipal do persoal contratado. Non é necesario presentar compulsada a seguinte documentación: DNI, Comunicación previa de inicio de actividade, Comunicación previa de obra, Comunicación previa de Cambio de titularidade, certificado emitido polo concello para a súa cualificación como ILE/PEIM nin os documentos asinados electrónicamente pola administración. Toda a documentación achegada deberá estar en vigor e debidamente acreditada. Cando a documentación achegada sexa incompleta ou defectuosa requeriráse á empresa solicitante para que nun prazo improrrogable de dez días hábiles emende o erro ou aporte a documentación preceptiva, con indicación de que, se así non o facer, teráse por desistida da súa solicitude previa resolución ditada nos termos previstos no art.71 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Toda a documentación deberá presentarse debidamente cuberta, con data, identificación da empresa e/ou da persoa solicitante e debidamente asinada. No caso de dúbida sobre a documentación aportada será a Comisión de Valoración quen decida. O prazo de presentación de solicitudes e documentación complementaria correspondente iniciarase a partir do día seguinte á data de publicación do extracto da convocatoria no Boletin Oficial da Provincia de Pontevedra que será comunicado desde a Base de Datos Nacional de Subvencións (BDNS) que opera como sistema nacional de publicidade de subvencións e rematará o 10 de xullo de 2016. A documentación relativa aos proxectos que non resulten subvencionados, poderá ser retirada das dependencias municipais polos solicitantes, no prazo de tres meses dende a publicación do acordo, previa solicitude por rexistro. Transcorrido o dito prazo, a administración municipal non estará obrigada a súa custodia.1.— A Xunta de Goberno Local será o órgano competente para decidir sobre a concesión ou denegación das axudas, previo informe da Comisión de Valoración.2.— O prazo para resolver será, como máximo, de seis meses dende o último día de prazo de presentación das solicitudes no Rexistro Xeral do concello. Transcorrido o devandito prazo de seis meses sen que a Xunta de Goberno Local dicte resolución expresa, entenderase que é desestimada a petición da axuda. Esta desestimación presunta poderá ser recorrida en reposición no prazo de tres meses máis. Transcorrido este último prazo unicamente poderá interpoñerse recurso contencioso-administrativo ante o Xulgado do Contencioso-Administrativo de Vigo, sen prexuízo, da procedencia do recurso extraordinario de revisión. A resolución do procedemento publicarase no Taboleiro de Edictos, no portal de transparencia do Concello de Vigo e na súa páxina web www.vigo.org e poderase notificar individualmente no correo electrónico indicado na solicitude, no prazo de dez días dende a resolución de concesión ou denegación, segundo o artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común. Contra esta resolución cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, de forma potestativa, recurso de reposición, no prazo de un mes, ante o mesmo órgano que ditou a resolución impugnada, de acordo coa Lei 30/1992, do 26 de novembro, de Réxime Xurídico das Administracións Ppúblicas e do Procedemento Administrativo Común. As empresas adxudicatarias das axudas están obrigadas no prazo de dez días a contar dende o día seguinte ao da súa notificación a comunicar á Concellería de Emprego, Economía, Industria, Voluntariado e Relacións con Sindicatos a aceptación ou renuncia das axudas por escrito, transcorrido o cal sen manifestación expresa entenderáse tácitamente aceptada. Unha vez concedidas e notificadas as axudas faranse efectivas nun pagamento único, condicionadas a que a empresa e, de ser o caso, os promotores estean ao corrente no cumprimento das obrigas tributarias co concello e á presentación, da documentación seguinte para a xustificación da subvención, no prazo anteriormente sinalado: a) Anexo X. Declaración xurada de que as facturas subvencionadas, relacionadas e presentadas son orixinais ou relación clasificada dos gastos totais, con identificación do acredor e do documento, o seu importe, data de emisión e, no seu caso, data de pago. Nas facturas se computará o gasto acreditado deducido o IVE, salvo que a entidade acredite que está exenta de IVE, xa que en ningún caso se considerarán gastos subvencionables os impostos indirectos cando sexan susceptibles de recuperación ou compensación. A empresa beneficiaria poderá solicitar os datos necesarios para cubrir o dito anexo ao Servizo de Desenvolvemento Local e Emprego e presentarase asinado e con data actualizada. b) Facturas orixinais polo importe total da subvención outorgada. As facturas deberán conter os requisitos esixidos no Real Decreto 1619/2012, do 30 de novembro polo que apróbanse o Regulamento polo que regulan as obrigas de facturación, das que cabe destacar as seguintes: Para posibilitar o control da concorrencia de subvencións, todos e cada un dos documentos orixinais que se devolvan ao beneficiario da subvención deberán ser estampillados polo Servizo de Desenvolvemento Local e Emprego, mediante un selo existente ao efecto no que se indicará a subvención para cuxa xustificación foron presentados e o importe exacto imputado á subvención. c) Anexo V. Declaración xurada doutras axudas e de axudas en réxime de minimis, actualizada. d) Anexo XI. Declaración xurada do perceptor, acreditativa dos seguintes extremos: e) Certificados de estar ao corrente nas súas obrigas coa Seguridade Social, coa Consellería de Facenda e coa AEAT (Agencia Estatal de Administración Tributaria) da empresa e, de ser o caso, dos promotores. Non serán necesarios de continuar vixentes os certificados presentados con anterioridade. f) Fotografía do cartel informativo da subvención colocado nun lugar visible do local. O cartel informativo será suministrado polo Servicio de Desenvolvemento Local e Emprego. A xustificación deberá facerse con documentos orixinais pola parte subvencionada e con copias de facturas polo resto do orzamento. Se poderá sustituir a presentación de copias de facturas polo gasto do proxecto ou actividade non subvencionada pola presentación dun balance que abarque a totalidade do gasto ou por unha certificación na que se acredite que o programa ou actividade que foi obxecto da subvención foi executado na súa totalidade e o seu custo total foi de.…. euros. O prazo para a presentación desta documentación será de 10 días a contar dende o día seguinte ao da súa notificación da concesión da correspondente axuda. Toda a documentación presentada deberá conter data, identificación da persoa solicitante e da empresa e a sinatura do seu representante. O Servicio de Desenvolvemento Local e Emprego que tramita a concesión, levará a cabo a comprobación da subvención, informando da adecuada xustificación da subvención, así como a realización da actividade e o cumprimento da finalidade que determinou a concesión ou aproveitamento da subvención no momento do pago, sen prexuízo do seguimento do mantemento das condicións ou tratamento da subvención durante o prazo de dous anos esixidos.6.1. Publicidade da convocatoria e das bases reguladoras da concesión das axudas. As presentes Bases reguladoras e a convocatoria, cuxo contido responde ao disposto no art.20 da Lei Xeral de Subvencións, publicaráse conforme ao establecido no artígo 20.8 apartados a) e b) da Lei 38/2003, de 17 de novembro, Xeral de Subvencións, en aplicación dos principios recollidos na Lei 19/2013 de 9 de decembro, de transparencia, acceso á información pública e bo goberno, se publicarán, unha vez aprobadas, en: Estas bases reguladoras, a convocatoria e os seus modelos normalizados para a presentación de solicitudes facilitaránse na Concellería de Emprego, Economía, Industria, Voluntariado e Relacións con Sindicatos (Casa do Concello–4ª planta), na páxina web www.vigo.org, e nas dependencias de información do Concello de Vigo. Tódas as axudas que se concedan serán publicadas na páxina web www.vigo.org, no Taboleiro de Edictos e no portal de transparencia do Concello de Vigo e poderáse notificar, de xeito individual, no correo electrónico indicado na solicitude. As subvencións concedidas se remitirán á BDNS para a súa publicación con indicación según cada caso, da convocatoria, o programa e crédito presupostario ao que se imputen, beneficiario, cantidade concedida e finalidade da subvención con expresión dos distintos programas ou proxectos subvencionados. A publicidade das axudas que se concedan ao amparo destas bases reguladoras e convocatoria estará suxeita aos termos previstos no artigo 15 da Lei 9/2007, de 13 de xuño, de subvencións de Galicia. Os/as beneficiarios/as das subvencións obxecto desta convocatoria deberán poñer no seu local un cartel de forma visible no que se indique que a actividade está financiada polo Concello de Vigo. O modelo normalizado do cartel será subministrado polo Servizo de Desenvolvemento Local e Emprego. Os datos das entidades solicitantes e os dos seus representantes serán incorporados aos ficheiros municipais. A finalidade da súa recollida é a instrucción do procedemento para a concesión das subvencións obxecto das presentes bases reguladoras, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demáis actuacións previstas na normativa reguladora das subvencións, en orden á conclusión do proceso de subvencións, polo que a súa achega é obrigatoria. Os referidos datos serán tratados e protexidos de acordo co previsto na Lei 15/1999, do 13 de decembro, de Protección de Datos de Carácter Persoal, sendo responsable do seu tratamento o Servizo de Desenvolvemento Local e Emprego do Concello de Vigo. O incumprimento por parte do/a beneficiario/a da subvención de calquera das obrigas, requisitos, condicións e demais circunstancias que produciron o seu outorgamento, a variación da finalidade da actuación, a insuficiente xustificación do proxecto, así como a obtención concorrente doutras axudas incompatibles dará lugar, en cada caso, á perda do dereito ao cobro da subvención, á redución da contía da mesma ou ó reintegro total ou parcial das cantidades percibidas máis os correspondentes xuros de demora dende o momento do seu pagamento, sen menoscabo das sancións, que de ser o caso, resulten esixibles. O/a beneficiario/a poderá renunciar voluntariamente á subvención nas condicións que establece a normativa legal de aplicación. Canto ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigos 32 e 33 da Lei 9/2007, de 13 de xuño, de subvencións de Galicia. En particular a percepción doutras axudas incompatibles coas que son obxecto destas bases dará lugar ao reintegro da axuda municipal, cos correspondentes xuros de demora desde o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible coa municipal. Canto ás infraccións e sancións en que poidan incorrer os beneficiarios destas axudas e o procedemento para a súa imposición estarase ao disposto no Título IV da Lei 38/2003, de 17 de novembro, Xeral de Subvencións e RD 887/2006, de 21 de xullo, polo que se aproba o seu Regulamento nos seus preceptos básicos, ou no seu caso, o Título IV da Lei 9/2007, de 13 de xuño, de subvencións de Galicia e o RD 1398/1993, de 4 de agosto, polo que se aprobou o Regulamento do Procedemento para o exercizo da potestade sancionadora. A concesión destas axudas rexerase pola Lei 38/2003 do 17 de novembro, xeral de subvencións e o RD 887/2006, de 21 de xuño, polo que se aprobou o seu regulamento, nos seus preceptos básicos; a lexislación básica do estado en materia de réxime local; a Lei 9/2007, de 13 de xuño de subvencións de Galicia; os preceptos non básicos da Lei 38/2003 e do RD 887/2006; polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. As accións incluídas nesta convocatoria financiaranse con cargo á asignación orzamentaria 2410 470.00.01 “Axudas á creación de empresas” do presuposto municipal para o ano 2016, cun importe total de 70.000€ (setenta mil euros). A presente convocatoria e as axudas outorgadas ao abeiro dela cumprirán as directrices establecidas na comunicación da Comisión relativa ás axudas de “minimis”. O Concello de Vigo quedará exento de calquera responsabilidade civil, mercantil, laboral ou calquera outra derivada das actuacións á que estean obrigadas as persoas ou entidades destinatarias das subvencións outorgadas.